Helge Sander (V), 2006-05-03:
Det fremsatte beslutningsforslag pålægger regeringen at sikre, at det offentliges brug af informationsteknologi, herunder brug af software, er baseret på åbne standarder.
Mere konkret pålægger forslaget regeringen senest den 1. januar 2008 at indføre og vedligeholde et sæt åbne standarder, hvorefter åbne standarder vil være en del af grundlaget for det offentliges udvikling og indkøb af software, og at sikre, at alle digitale informationer og data, som det offentlige udveksler med borgere, virksomheder og institutioner, findes i formater, der er baseret på åbne standarder.
Offentlige it-systemer skal sikkert og uhindret kunne udveksle data på tværs af tekniske platforme og organisatoriske skel.
Der er ingen tvivl om, at en af vejene til at nå disse mål netop er gennem standardisering.
Regeringen støtter også generelt anvendelsen af itstandarder, herunder åbne standarder, og arbejder aktivt på at øge kendskabet til og udbredelsen af dem i den offentlige sektor.
Lad mig nævne et par eksempler.
Endelig vil jeg også nævne anbefalingen af at anvende bestemte standarder til bestemte formål, f.eks. i forbindelse med kommunalreformen.
Alligevel kan vi ikke støtte forslaget i dets nuværende form og på nuværende tidspunkt.
Grunden skal primært ses i to forhold.
Den første indvending er, at beslutningsforslaget udelukkende tager afsæt i åbenhed som kriterium for anvendelse af standarder i det offentlige.
Åbenhed er et vigtigt aspekt ved valg af it-standarder, men det kan efter regeringens opfattelse ikke anvendes som det eneste kriterium.
Afgørende for, om en standard bør anbefales eller måske endog gøres obligatorisk, er også forhold som udbredelse og modenhed, samt i hvilken grad den understøttes af eksisterende systemer og produkter.
En anden indvending er, at forslagets tekniske og økonomiske konsekvenser slet ikke er belyst i tilstrækkeligt omfang.
Vi ved på nuværende tidspunkt således ikke præcist, hvilke ressourcemæssige gevinster og omkostninger forslaget vil indebære, eller hvilke implementeringsmæssige problemer eller udfordringer det kan medføre.
Med hensyn til offentlige hjemmesider kan kravet om overholdelse af åbne standarder formentlig overholdes uden større omkostninger i de fleste tilfælde.
Man må dog regne med, at visse former for funktionalitet eller indhold derved kan gå tabt.
Eksempelvis vil der, så vidt jeg er orienteret i hvert fald, være problemer med at finde egnede åbne standarder til understøttelse af visse former for multimediaindhold.
I forhold til systemintegration og dataudveksling er der flere ubesvarede spørgsmål på nuværende tidspunkt.
Eksempelvis vil kravet om, at nye it-systemer skal understøtte åbne standarder, nødvendigvis medføre omkostninger i forbindelse med integration i allerede eksisterende systemer.
Dette gælder især, hvis disse ikke understøtter de samme standarder.
Men hvor store disse omkostninger vil være, er det igen meget vanskeligt at vurdere på nuværende tidspunkt.
Det gælder f.eks. systemer til økonomistyring.
Men selv om vi ikke kan stemme for forslaget i dets nuværende form, vil regeringen gerne arbejde konstruktivt videre med de overordnede målsætninger, som forslaget sigter imod.
For at opnå den bredest mulige opbakning til dette arbejdet er udvalget sammensat med repræsentanter fra Finansministeriet, Videnskabsministeriet, Kommunernes Landsforening og Amtsrådsforeningen.
Udvalget skal afslutte sit arbejde her i sommer, og resultatet af arbejdet vil uden tvivl kunne danne udgangspunkt for en grundigere og mere nuanceret drøftelse af, hvordan vi bedst muligt kan fremme brugen af åbne standarder i den offentlige sektor fremover.
Jeg vil derfor gerne, når udvalget har afsluttet sit arbejde, invitere forslagsstillerne og partiernes it-ordførere til en orientering om, hvilke overvejelser udvalgsarbejdet kan give anledning til.